Di Tala Bounane i as-d-wwint akal ass n 25 di yunyu 1998, di tuYalin-is s axxam ukkud tmeṭṭut-is Nadia d snat n teslifin-is. Iɛdawen n tudert qurɛent anda akken ur yettizmir ad
mardi 27 juin 2017
Mazal-it amzun yedder !
Di Tala Bounane i as-d-wwint akal ass n 25 di yunyu 1998, di tuYalin-is s axxam ukkud tmeṭṭut-is Nadia d snat n teslifin-is. Iɛdawen n tudert qurɛent anda akken ur yettizmir ad
yeslek, Yas ulamma yerra Yef yiman-is, maca abruri n ṛrsas i dyuragen fell-as yegla s terwiḥt-is. Yuzzar lexbar, tenhewwal tmurt n Leqbayel, zzant taswin, yettuqqet
usnunnec Yef tmettant-is, wid i tyenYan, acimi i t-nYan…Lḥasun, wid i iḥemmlen Lounes tejreḥ tasa-nsen, ḥsan dakken d awezYi ad dilal win ara t-id-yecbun, win akken yeddren s tissas. Yak yenna Lounis AT Menguellet deg wawal-is :
«Tirrugza ur tuḥwağğ aɛeggeḍ, Ma ur tt-id-tewwid mi ara d-tlaled, Ur tettnuzu di leswaq.»
Segmi akka i iruḥ Lounès, tizlatin-is neddhent di yal amkan, anda yedda umdan ad isel i ssut-is yettbeɛziq. Ahat ṭṭfent yal tama, almi ula d tasuta-nni ur as d-necfi ara tsell i
tezlatin-is. Yal 25 di yunyu, abrid yettawin Yer At Dwala, ur yettneqdiɛ ara s tkeryas d lkiran. Iqbayliyen, rezzun s azekka-s, ttarran- as rreḥma, almi yuYal yugar lemqam. Aya, yettbeyyin-d acḥal ceffun yimdanen i lxir, imi Matoub d win yextaren tama n yigellilen,
am wakken i t-id-yenna : « Nekk si ssenf n yimeYban. » Ma nezzi-d tamuYli Yer ttawilat n usiweḍ, d lkiran, d ifurguten neY ahat d tikeryas, aṭas seg-sen kesben tteswirat n Lounes i iɛelqen s ttnefxa, i wakken ad d-inin : « Ulamma yemmut, mazal-it yella. » Da i newweḍ s awal n Ccix Muhend U Lhusin :
«Yella walebɛaḍ yella, ulac-it, Yella wayeḍ ulac-it, yella.»
Akka, Lounes seg wid ulac-iten maca yella, imi tizlatin-is akk d timsirin, tteḥwiğin-tent medden di yal taswiɛt. Di ddiq, ttafent medden, ilmeẓyen labeɛda, imi yezga yettarra-d i tiYri, ur yelli seg wid yettYurru udrim. Di lawan n leḥris, yella-d di lmendad di taddart-is, yettɛassa am netta am medden Yef nnif d lḥerma. Ayen akken i ttxemmimen medden di tuffra, ahat d tugdi, netta iqerra-it-id s uzday n lqedd.
Ma d wid yeffYen lufeq n Teqbaylit, ur asen-yeğği ara, igezzer, irennu deg-sen, imi Yur-s Taqbaylit ur tettnuz ur tettwarhan. DYa d Taqbaylit-a iwumi yettarra azal di yal tizlit,
yessaweḍ, achal n tikkal, yessukkes-d atas n yimeslayen si fennu. Isefra-s zḍan, ṛessan deg
yiwet n tYessa ara yilin d tigejdit i tudert n tutlayt d yidles amaziY. Ur yezmir ḥedd, ad yenkerr amecwar n Lounes, abrid-nni yessan d isennan, yernan iɛedda-t ḥafi. Aniwa ur
necfi i taluft n tuber asmi akken i tfetkent xemsa n tersasin, neY tadyant n 94 mi yesɛedda 16 n wuḍan deg yifran n yirebraben, almi tegla-as tis tlata. D aqerru n lmeḥna, yerna yenna-t-id deg tezlit- nni :
«Asmi i d-luleYY d ass amcum Deg ufus i d-kemseYY lehmum Akken ur i yi-ttixxiren ara»
Limer ad imuqel umdan ayen akk i yexdem, ayen yecna d wayen yesɛedda, ad d-tiniḍ yedder lqern, maca deg 42 n yiseggasen yessaweḍ igmer-d agerruj yecban wagi i dyeğğa.
Am wakken i d-nebder di tazwara, dakken Lounes amzun akken yettwali ayen ara yeḍrun
yid-s ɣer sdat, imi deg yiwen n usefru ur yecni ara yakan, i d-nekkes seg udlis yura Yalla Seddiki : «Lounes Matoub, mon nom est combat», ad naf :
«Ad leḥḥuYY ttaggadeY Dayen ad nefleY Anda akken ğğiYY tacriḥ-iw Tikkelt-a ma deg-s brettxeY Ur d-ttensareY Ad ruḥeYY s lqedd-iw Ayen akk ɛzizen ḥemmleY Deffir ad t-ğğeY Imi d nekk i d axsim-iw.»
M. Smail - Aɣmis n yimaziɣen
kab_Latn sag_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn